Hammanskraal-water is veilig om te drink, sê TshwaneArgieffoto: Wikimedia Die Stad Tshwane gaan watertenkers, wat in Hammanskraal en omliggende dele ontplooi is, van Saterdag 8 September onttrek. Die watertenkers is gebruik om inwoners van water te voorsien ná berigte van bruin, onwelriekende water, in die omgewing aangemeld is. “Die stad bevestig dat die gehalte van drinkwater in die gebied normaal is,” het Lindela Mashigo, woordvoerder van die munisipaliteit, gesê. “Die watertenkers sal dus van môre af onttrek word. Water sal deur die normale pyplyn verskaf word.” Mashigo het gesê die stad spreek sy waardering uit vir die inwoners vir hul geduld en samewerking terwyl die watergehalte getoets is.